आज काठमान्डुमा भारतमै पढ्ने बारे एउटा विशेष प्रदर्शनी कार्यक्रम हुँदै रहेछ, ठुलै होटलमा। कान्तिपुरमा पेजभरको विज्ञापन पनि छापेको रहेछ। भनेपछि आयोजकहरुले राम्रै पैसा खर्च गरेका छन्। विगतका वर्षहरुको अनुभवले खर्च अनुरुपको आम्दानी हुने पक्का भएरै यस्तो आँट आएको हुनुपर्छ। तर प्रदर्शनीमा सहभागी कलेजहरुका नाम हेर्दा अधिकांश निम्न स्तरका कमाउ कलेजहरु भएको कुरा भारतीय शैक्षिक संस्थाहरुबारे जानकारी राख्ने कसैले पनि बुझ्नसक्छ। तिनमा पढाई त्यति स्तरीय हुनेवाला छैन। तर फेरी पनि लाजकै स्थिति हो हामी नेपालीहरु धेरैलाई यी विषयमा राम्रो जानकारी छैन।
